किसानों के प्रति सरकार संवेदनशील, 70 साल की समस्या का होगा हल
कोटपूतली. कस्टोडियनभूमि पर खातेदारी अधिकार की मांग पर पैदल मार्च निकालते किसान।
भास्कर न्यूज | कोटपूतली
कस्टोडियनसंबंधी प्रकरण किसान के सुख चैन से जुड़ा हुआ प्रकरण है। खातेदारी अधिकार मिले बिना किसान मात्र बंधुआ मजदूर समान होता है। इसलिए किसान के कल्याण के लिए कई दशकों से चल रही समस्या का समाधान होना अनिवार्य है। यह बात राष्ट्रीय किसान पंचायत के राष्ट्रीय अध्यक्ष रामपाल जाट ने ग्राम बसई में कस्टोडियन भूमि को लेकर चल रहे अनिश्चितकालीन धरने को संबोधित करते हुए कही।
उन्होंने कहा कि सरकार के समक्ष जब से कस्टोडियन भूमि प्रकरण गया और विधायक ने विधानसभा में उठाया तब से सरकार इस प्रकरण के प्रति गंभीर है और इस समस्या का जल्द समाधान होने की उम्मीद जगी है। जीवन बचाओ अांदोलन के संयोजक नित्येन्द्र मानव, पूर्व संसदीय सचिव रामस्वरुप कसाना ने कहा कि कस्टोडियन संबंधी मुद्दे के निपटारे के लिए वो हरसंभव प्रयास करेंगे। इस समस्या के समाधान के लिए उन्हें हरसंभव त्याग करना पड़ेगा तो वो हर दम तैयार रहेंगे। विक्रम यादव, पंसस दाता राम जाट, खड़ब सरपंच गोकुल आर्य, राधेश्याम यादव, रोहिताश कपूरिया, रामजीलाल जाखड़, सैनी समाज के प्रदेशाध्यक्ष राम सिंह सैनी ने आंदोलन की सफलता के लिए हरसंभव सहायता देने की बात कही। अध्यक्षता समाजसेवी देवेंद्र दलाल ने की। सभा स्थल पर सूबेदार ओमकार सिंह, कंवर सिंह जाट, मातादीन मीणा, बीएल मीणा, मंगलराम गिठाला, जयमल गोठवाल, कुलदीप गोठवाल पंच, संजय आर्य, राम कुंवार गुर्जर, विक्रम गुर्जर धर्मपाल सनवाल आदि उपस्थित थे।
निकालापैदल मार्च
सभाके बाद किसानों ने किसान नेता रामपाल जाट के नेतृत्व पंचायत समिति कार्यालय के सामने एकत्र होकर नारेबाजी करते हुए पैदल मार्च निकाला तथा उपखण्ड कार्यालय में जाकर नारेबाजी की। इस दौरान सहायक जिला कलेक्टर ओम प्रभा को सामाजिक कार्यकर्ता नित्येन्द्र मानव ने कस्टोडियन प्रभावित ग्रामीणों की समस्या से अवगत करवाया। कहा,अगर सरकार ने 2 सप्ताह में कानूनी कार्रवाई कर समाधान नहीं निकाला तो उग्र आंदोलन किया जाएगा।
hin_Deva hin_Deva mar_Deva hin_Deva hin_Deva mar_Deva hin_Deva